|  |  |  |
| --- | --- | --- |
|  |  | **ΤΙΤΛΟΣ :**  **ΕΚΠΟΙΗΣΗ**  **ΑΧΡΗΣΤΩΝ ΥΛΙΚΩΝ ΤΗΣ Δ.Ε.Υ.Α.Μ.**  Αρ. Πρωτ.: 3309/08-11-2019 |
| **ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ**  **ΑΠΟΧΕΤΕΥΣΗΣ ΜΑΛΕΒΙΖΙΟΥ** |  |  |

ΠΡΟΫΠΟΛΟΠΣΜΟΣ:11.350,00 €

Κ.Α. 72.03

**Δ Ι Α Κ Η Ρ Υ Ξ Η ΔΗΜΟΠΡΑΣΙΑΣ**

**ΕΚΠΟΙΗΣΗΣ** **ΑΧΡΗΣΤΩΝ ΥΛΙΚΩΝ ΤΗΣ Δ.Ε.Υ.Α.Μ.**

Η Δημοτική Επιχείρηση Ύδρευσης Αποχέτευσης Μαλεβιζίου (Δ.Ε.Υ.Α.Μ.) προκηρύσσει και προσκαλεί κάθε ενδιαφερόμενο σε πλειοδοτική, φανερή και προφορική δημοπρασία (αρ. 199, παρ. 1 και αρ. 201 του ΔΚΚ) για την «ΕΚΠΟΙΗΣΗ ΑΧΡΗΣΤΩΝ ΥΛΙΚΩΝ ΤΗΣ ΔΕΥΑΜ», με κριτήριο κατακύρωσης το μεγαλύτερο ποσοστό αύξησης επί της εκατό (%) σε ακέραιες μονάδες της τιμής εκκίνησης για το σύνολο των υλικών που συμμετέχει ο διαγωνιζόμενος.

**ΑΡΘΡΟ 1ο Περιγραφή των προς εκποίηση κινητών υλικών.**

Τα εκποιούμενα υλικά καθώς και το εκτιμώμενο τίμημα τους αναλύεται στον παρακάτω πίνακα :

|  |  |  |  |  |  |
| --- | --- | --- | --- | --- | --- |
| **Α/Α** | **ΑΠΟΘΗΚΕΥΤΙΚΟΣ ΧΩΡΟΣ** | **ΠΕΡΙΓΡΑΦΗ** | **ΠΟΣΟΤΗΤΑ** | **ΤΙΜΗ/ ΕΚΚΙΝΗΣΗΣ (ΚΙΛΟΥ) ΧΩΡΙΣ ΦΠΑ 24%** | **ΕΚΤΙΜΩΜΕΝΗ ΑΞΙΑ ΣΕ (€)** |
| **1** | **Εγκαταστάσεις ΔΕΥΑ ΜΑΛΕΒΙΖΙΟΥ στο Γάζι** | **Υδρόμετρα συμπαγές (με πλαστικά μέρη και τζαμάκι)**  **– ΟΡΕΙΧΑΛΚΟΣ-** | **4.000 ΚΙΛΑ** | **2,05** | **8.200,00** |
| **2** | **Εγκαταστάσεις ΔΕΥΑ ΜΑΛΕΒΙΖΙΟΥ στο Γάζι** | **Χαλύβδινα είδη** | **15.000 ΚΙΛΑ** | **0,13** | **1.950,00** |
| **3** | **Εγκαταστάσεις ΔΕΥΑ ΜΑΛΕΒΙΖΙΟΥ στο Γάζι** | **Αντλίες - κινητήρες**  **Χαλύβδινα** | **2.500 ΚΙΛΑ** | **0,20** | **500,00** |
| **4** | **Εγκαταστάσεις ΔΕΥΑ ΜΑΛΕΒΙΖΙΟΥ στο Γάζι** | **Υποβρύχιες Αντλίες - κινητήρες**  **Ανοξείδωτα** | **2.500 ΚΙΛΑ** | **0,22** | **550,00** |
| **5** | **Εγκαταστάσεις ΔΕΥΑ ΜΑΛΕΒΙΖΙΟΥ στο Γάζι** | **Μπαταρίες** | **300 ΚΙΛΑ** | **0,50** | **150,00** |
|  |  | **ΣΥΝΟΛΙΚΗ ΔΑΠΑΝΗ (€) :** | | | **11.350,00** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΕΚΠΟΙΗΣΗΣ**

ΣΥΝΟΛΙΚΟΣ ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ ΕΚΠΟΙΗΣΗΣ  
έντεκα χιλιάδες τριακόσια πενήντα ευρώ ( 11.350,00) χωρίς Φ.Π.Α. 24%

**ΑΡΘΡΟ 2ο Τόπος - Τρόπος - Χρόνος διεξαγωγής του πλειστηριασμού.**

Η δημοπρασία φανερή και προφορική θα διεξαχθεί στα γραφεία της Δημοτικής Επιχείρησης Ύδρευσης Αποχέτευσης Μαλεβιζίου (Ελ. Βενιζέλου 115, Γάζι, Κρήτης), ενώπιον της αρμόδιας επιτροπής διεξαγωγής την 14 Ιανουαρίου 2020 ημέρα Τρίτη και ώρα 11:00.π.μ (λήξη επιδόσεως φακέλου δικαιολογητικών συμμετοχής).

Η δημοπρασία μπορεί να συνεχιστεί και πέραν της οριζόμενης στη διακήρυξη ώρας, εφ' όσον εξακολουθούν άνευ διακοπής οι προσφορές. Για τη συνέχιση της δημοπρασίας και πέραν της οριζόμενης ώρας αποφασίζει η Επιτροπή , η απόφαση της οποίας καταχωρείται στα πρακτικά.

Οι προσφορές των πλειοδοτών αναγράφονται στα πρακτικά κατά σειρά εκφωνήσεως μετά του ονοματεπωνύμου του πλειοδότη. Πάσα προσφορά είναι δεσμευτική δια τον εκάστοτε πλειοδοτούντα, η δέσμευση δε αύτη μεταφέρεται αλληλοδιαδόχως από τον πρώτο στους ακόλουθους και επιβαρύνει οριστικώς τον τελευταίο πλειοδότη.

Αν κάποιος πλειοδοτεί για λογαριασμό άλλου, οφείλει να δηλώσει τούτο προς την επί της δημοπρασίας επιτροπή, πριν την έναρξη του συναγωνισμού, παρουσιάζοντας το νόμιμο πληρεξούσιο έγγραφο, αλλιώς θεωρείται ότι μετέχει για δικό του λογαριασμό.

Η απόφαση της επιτροπής διενέργειας της δημοπρασίας περί αποκλεισμού ενδιαφερομένου να συμμετάσχει στη δημοπρασία, επειδή δεν πληρεί τους προβλεπόμενους όρους της οικείας διακηρύξεως, αναγράφεται στα πρακτικά.

**ΑΡΘΡΟ 3ο Δεκτοί στο διαγωνισμό**

1. Δεκτοί γίνονται αναγνωρισμένοι επαγγελματίες του αντικειμένου που έχουν έδρα σε κράτη μέλη της ΕΕ, του ΕΟΧ και των χωρών που έχουν υπογράψει την συμφωνία δημοσίων συμβάσεων του ΠΟΕ και είναι εγγεγραμμένοι στο οικείο επιμελητήριο ή επαγγελματική οργάνωση και παρέχουν τα εχέγγυα άρτιας εκτέλεσης.

2. Οι δικαιούμενοι συμμετοχής μπορούν να είναι φυσικά πρόσωπα, νομικά πρόσωπα, συνεταιρισμοί, κοινοπραξίες και ενώσεις προμηθευτών κρατών μελών της ΕΕ του ΕΟΧ και των χωρών που έχουν υπογράψει την συμφωνία δημοσίων συμβάσεων.

3. Οι δικαιούμενοι συμμετοχής θα προσφέρουν για το σύνολο του Ενδεικτικού

Προϋπολογισμού.

**ΑΡΘΡΟ 4ο** **Ισχύουσες Διατάξεις**

1. Οι Διατάξεις του Π.Δ. 270/1981.

2. Το Άρθρο 186 παρ.5, Άρθρο 199 παρ.1 του και άρθρο 201 του Ν.3463/2006 όπως έχουν τροποποιηθεί και ισχύουν.

3. Η 34/2019 απόφαση του Δ.Σ. της ΔΕΥΑΜ με την οποία ορίστηκε η αρμόδια επιτροπή εκτίμησης κινητών και ακινήτων πραγμάτων.

4. Το με αρ πρωτ.:1454/25-06-2019 Πρακτικό της Επιτροπής εκτίμησης κινητών και ακινήτων πραγμάτων της Δ.Ε.Υ.Α.Μ στο οποίο αναγράφονται τα προς εκποίηση υλικά και το εκτιμούμενο τίμημα αυτών.

5. Η 115/2019 απόφαση του Δ.Σ. της ΔΕΥΑΜ με την οποία εγκρίνεται το ανωτέρω πρακτικό.

6. Η υπ. αριθ. 180/2019 απόφαση του Δ.Σ. της ΔΕΥΑΜ( όπως τροποποιεί την 34/2019 απόφαση του Δ.Σ. της ΔΕΥΑΜ), με την οποία ορίζονται τα μέλη μετά των αναπληρωματικών τους για την διεξαγωγή της δημοπρασίας εκποίησης των υλικών.

7. Η 197/2019 απόφαση του Δ.Σ. της ΔΕΥΑΜ με την οποία εγκρίνονται οι όροι διεξαγωγής δημοπρασίας και διακηρύξεως αυτής.

**ΑΡΘΡΟ 5ο** **Α. Είδη προς Εκποίηση - Τιμή εκκίνησης- Ποσότητα**

Τα εκποιούμενα υλικά, η ποσότητα καθώς και η τιμή εκκίνησης τους αναλύεται στον παρακάτω πίνακα :

|  |  |  |
| --- | --- | --- |
| **ΠΕΡΙΓΡΑΦΗ** | **ΠΟΣΟΤΗΤΑ** | **ΤΙΜΗ/ ΕΚΚΙΝΗΣΗΣ (ΚΙΛΟΥ) ΧΩΡΙΣ ΦΠΑ 24%** |
| **Υδρόμετρα συμπαγές (με πλαστικά μέρη και τζαμάκι)**  **– ΟΡΕΙΧΑΛΚΟΣ-** | **4.000 ΚΙΛΑ** | **2,05** |
| **Χαλύβδινα είδη** | **15.000 ΚΙΛΑ** | **0,13** |
| **Αντλίες - κινητήρες**  **Χαλύβδινα** | **2.500 ΚΙΛΑ** | **0,20** |
| **Υποβρύχιες Αντλίες - κινητήρες**  **Ανοξείδωτα** | **2.500 ΚΙΛΑ** | **0,22** |
| **Μπαταρίες** | **300 ΚΙΛΑ** | **0,50** |

**Β. Χώροι Παραλαβής**

Τα εκποιούμενα είδη θα παραλαμβάνονται από τους χώρους αποθήκευσης τους, που είναι οι εγκαταστάσεις της ΔΕΥΑ ΜΑΛΕΒΙΖΙΟΥ στο Γάζι.

Από την ημερομηνία ανάρτησης ή από την ημερομηνία δημοσίευσης και για δέκα (10) εργάσιμες ημέρες δηλ. μέχρι 02/01/2020 ημέρα Πέμπτη και ώρα 15.00 μ.μ., οι ενδιαφερόμενοι θα μπορούν να επισκεφθούν τους χώρους της Δ.Ε.Υ.Α.Μ. για να λάβουν γνώση των προς εκποίηση υλικών σε συνεννόηση με την Δ.Ε.Υ.Α.Μ. Υπεύθυνος από τον οποίο δύναται να λάβουν γνώση των προς εκποίηση υλικών : Κος Φασουλάκης Μιχάλης (τηλ: 2810 – 824625, εσωτ.5).

Η ευθύνη παραλαβής των εκποιούμενων υλικών από τους παραπάνω χώρους καθώς και τα έξοδα παραλαβής και μεταφοράς επιβαρύνουν το πλειοδότη.

Το πραγματικό βάρος αυτών των αντικειμένων θα βεβαιωθεί με ζύγιση που θα γίνει με έξοδα του τελευταίου πλειοδότη υπό την επίβλεψη της Δ.Ε.Υ.Α.Μ. σε γέφυρα πλάστιγγα της απολύτου επιλογής της Υπηρεσίας.

**ΑΡΘΡΟ 6ο Δικαιολογητικά συμμετοχής**

Τα φυσικά ή νομικά πρόσωπα που θα λάβουν μέρος στο διαγωνισμό θα έχουν μαζί τους την Αστυνομική Ταυτότητά τους και οφείλουν να προσκομίσουν, είτε αυτοπροσώπως, είτε δια εξουσιοδοτημένου αντιπροσώπου τους τα ακόλουθα δικαιολογητικά :

**α)** Απόσπασμα ποινικού μητρώου έκδοσης του τελευταίου τριμήνου ή ανάλογο έγγραφο Δικαστικής Αρχής της χώρας προέλευσης, που αφορά τους διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) και εταιρειών περιορισμένης ευθύνης (Ε.Π.Ε.), τον πρόεδρο, τον διευθύνοντα σύμβουλο και όλα τα μέλη του  
διοικητικού συμβουλίου, σε περίπτωση ανώνυμης εταιρείας (Α.Ε.), τα φυσικά  
πρόσωπα που ασκούν τη διοίκησή του, σε κάθε άλλη περίπτωση και τα αντίστοιχα κατά το δίκαιο της αλλοδαπής επιχείρησης πρόσωπα. Σε περίπτωση που το απόσπασμα ποινικού μητρώου δεν είναι λευκό θα υποβάλλεται ένορκη βεβαίωση ενώπιον δικαστικής αρχής ή Συμβολαιογράφου, περί των αδικημάτων που αφορούν  
οι καταδίκες που είναι γραμμένες στο μητρώο. Αν από την ένορκη βεβαίωση  
προκύπτει ότι κάποια από τις καταδίκες αφορά αδίκημα που θα μπορούσε να προκαλέσει αποκλεισμό του διαγωνιζομένου, προσκομίζεται η καταδικαστική απόφαση προκειμένου να διαπιστωθεί αν το αδίκημα αφορά την άσκηση του επαγγέλματος του διαγωνιζόμενου. Η ένορκη βεβαίωση διατηρεί την ισχύ της για όσο χρόνο αντιστοιχεί στο περιεχόμενο του ποινικού μητρώου.

**β)** Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης και ως προς τις φορολογικές υποχρεώσεις τους κατά την ημερομηνία διενέργειας του διαγωνισμού.  
**γ)** Πιστοποιητικό του οικείου Επιμελητηρίου ή βεβαίωση εγγραφής στην οικεία Επαγγελματική τους Οργάνωση, με το οποίο θα πιστοποιείται η εγγραφή τους στο σχετικό επαγγελματικό μητρώο που τηρείται στο κράτος εγκατάστασή τους και θα έχει εκδοθεί έως τριάντα (30) εργάσιμες ημέρες πριν από την υποβολή της προσφοράς.

**δ)** Έγγραφα νομιμοποίησης του υπογράφοντα την προσφορά σε περίπτωση που ο προσφέρων είναι εταιρεία.

**ε)** Εξουσιοδότηση προς τον προσκομίζονταν την προσφορά (εφ’ όσον παραστεί αντιπρόσωπος), θεωρουμένου νομίμως του γνησίου της υπογραφής του εξουσιοδοτούντος από δημόσια αρχή.

**στ)**  Άδεια συλλογής και μεταφοράς μη επικίνδυνων στερεών αποβλήτων (αρ 8,ΚΥΑ 50910/2727/ΦΕΚ 1909/Β/22-12-2003-Μέτρα και Όροι για την Διαχείριση Στερεών Αποβλήτων ,Εθνικός και Περιφερειακός Σχεδιασμός Διαχείρισης)

**ζ)** Υπεύθυνη Δήλωση του ν.1599/1986 του Εγγυητή, με τα πλήρη στοιχεία του Πλειοδότη (ονοματεπώνυμο, διεύθυνση, Αρ..Δελτ..Ταυτότητας, Αρ..Φορολ.. Μητρώου) για τον οποίο εγγυάται ευθυνόμενος αλληλέγγυα και εξ ολοκλήρου με τον πλειοδότη για την εκπλήρωση των όρων της σύμβασης.

**η)** ΥΠΕΥΘΥΝΗ ΔΗΛΩΣΗ ΠΛΕΙΟΔΟΤΗ του Ν. 1599/1986:

* ότι έλαβε γνώση των όρων της διακήρυξης και ότι αποδέχεται αυτούς πλήρως και ανεπιφύλακτα.
* ότι δεν τελεί υπό πτώχευση ή άλλη ανάλογη κατάσταση και επίσης ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία .
* ότι δεν αποκτά κανένα δικαίωμα για αποζημίωση, λόγω μη έγκρισης των πρακτικών της Δημοπρασίας από το Δ.Σ της ΔΕΥΑM.
* ότι έχει επισκεφθεί τους χώρους και έχει δει τα εκποιούμενα είδη.
* τα πλήρη στοιχεία του Εγγυητή (ονοματεπώνυμο, διεύθυνση, Αρ..Δελτ..Ταυτότητας, Αρ..Φορολ.. Μητρώου) που θα υπογράψει και το πρακτικό της δημοπρασίας.(άρθρο 3 παρ.2.εδ.ε του Π.Δ.270/81).

Όλα τα παραπάνω δικαιολογητικά συμμετοχής και ο ενδεικτικός προϋπολογισμός θεωρούνται ουσιώδη για τη δημοπρασία, η μη προσκόμιση έστω και ενός, επιφέρει ποινή αποκλεισμού της αντίστοιχης προσφοράς από τη δημοπρασία.

**ΑΡΘΡΟ 7ο Τρόπος διενέργειας του διαγωνισμού**

α) Οι προσφορές θα κατατεθούν μέσα σε σφραγισμένο φάκελο που θα περιέχει τα δικαιολογητικά συμμετοχής στο διαγωνισμό ( άρθρο 6ο) στην Ελληνική γλώσσα και θα συνοδεύεται από ενυπόγραφη κατάσταση με τα περιεχόμενα της προσφοράς.

β) Οι προσφορές θα γίνονται δεκτές από την αρμόδια επιτροπή έως 11:00 π.μ. αφού πρώτα έχουν πρωτοκολληθεί και θα φαίνεται η ημερομηνία και ώρα κατάθεσής τους στο Πρωτόκολλο της Επιχείρησης. Μετά το πέρας του ανωτέρω χρόνου καμία προσφορά συμμετοχής δεν θα γίνεται δεκτή.

γ) Μετά την λήξη του παραπάνω χρόνου και από ώρα 11.00 π.μ. η επιτροπή ανοίγει και ελέγχει τα δικαιολογητικά συμμετοχής, συντάσσει Πρακτικό και αποφασίζει ποιες προσφορές απορρίπτονται. Τα απαιτούμενα δικαιολογητικά συμμετοχής στο διαγωνισμό μονογράφονται κατά τη διάρκεια αυτού από όλα τα μέλη της επιτροπής.

Κατόπιν ο Πρόεδρος ανακοινώνει ποιοι αποκλείονται και για ποιους λόγους, τα κατατεθέντα δε δικαιολογητικά τους, παραμένουν στην Υπηρεσία και δεν

επιστρέφονται.

Αμέσως μετά το πέρας του ελέγχου των δικαιολογητικών συμμετοχής και για όσες προσφορές κρίθηκαν αποδεκτές, ξεκινά η διαδικασία της Φανερής και Προφορικής Πλειοδοτικής Δημοπρασίας, ανά υλικό.

Η διάρκεια της κάθε φάσης θα είναι μέχρι και μισή ώρα (30 λεπτά) από την έναρξή της, με την σειρά που έχουν καταγραφεί οι συμμετέχοντες στο Πρακτικό της Επιτροπής.

Σε περίπτωση που κάποιος διαγωνιζόμενος δεν υποβάλλει κατά την διαδικασία της Φανερής και Προφορικής Πλειοδοτικής Δημοπρασίας, προσφορά, τίθεται εκτός της δημοπρασίας.

Η Πλειοδοσία αφορά ενιαίο ποσοστό επί τοις εκατό (%) σε ακέραιες μονάδες αύξησης της τιμής εκκίνησης για το κάθε υλικό (π.χ 10%, 11%, 12% κ.λ.π.)

Η δημοπρασία μπορεί να συνεχιστεί και πέραν του παραπάνω οριζόμενου χρόνου, εφ' όσον εξακολουθούν άνευ διακοπής οι προσφορές. Για την συνέχιση της δημοπρασίας και πέραν της οριζόμενης ώρας αποφασίζει η Επιτροπή, η απόφαση της οποίας καταχωρείται στα πρακτικά.

Κάθε προσφορά είναι δεσμευτική για τον πλειοδότη και η δέσμευση αυτή μεταφέρεται αλληλοδιαδόχως από τον πρώτο στους επόμενους και τελικά δεσμεύει τον τελευταίο πλειοδότη.

δ) Προσφορά που θα δίνεται για μέρος των προς εκποίηση υλικών δεν γίνεται δεκτή και θα απορρίπτεται.

ε) Αντιπροσφορές ή εναλλακτικές προσφορές δεν γίνονται δεκτές ούτε κατά την διάρκεια της πλειοδοσίας ούτε μετά το πέρας της Διαδικασίας.  
στ) Η ΔΕΥΑΜ διατηρεί το δικαίωμα εάν δεν κριθούν οι προσφορές ικανοποιητικές, να μην κατακυρώσει τον διαγωνισμό. Μετά την κατακύρωση θα υπογραφεί σχετική σύμβαση.

Πλειοδότης αναδεικνύεται ο προσφέρων το μεγαλύτερο ποσοστό αύξησης επί της εκατό (%) σε ακέραιες μονάδες της τιμής εκκίνησης για το σύνολο των υλικών που συμμετέχει ο πλειοδότης (π.χ 10%, 11%, 12% κ.λ.π.).

Μετά τη λήξη της δημοπρασίας, το πρακτικό διενέργειας της δημοπρασίας  
υπογράφεται από τα μέλη της Επιτροπής, τον τελευταίο πλειοδότη και τον εγγυητή.  
ζ) Ο τελευταίος πλειοδότης υποχρεούται να φέρει αξιόπιστο εγγυητή, ο οποίος θα υπογράψει και αυτός το Πρακτικό της Δημοπρασίας, ευθυνόμενος αλληλέγγυα και εξ ολοκλήρου με τον πλειοδότη για την εκπλήρωση των όρων της σύμβασης.

**ΑΡΘΡΟ 8ο Εγγυήσεις**

**ΕΓΓΥΗΣΗ ΣΥΜΜΕΤΟΧΗΣ**

Κάθε προσφορά θα συνοδεύεται υποχρεωτικά από εγγύηση συμμετοχής υπέρ του συμμετέχοντος για ποσό που θα καλύπτει ποσοστό 10% της αξίας του ενδεικτικού προϋπολογισμού ύψους 1.135,00 ευρώ, ισχύος 2 μήνες από την ημέρα της δημοπρασίας.

Η εγγύηση συμμετοχής κατατίθεται υπό μορφής γραμματίου του Ταμείου Παρακαταθηκών και Δανείων ή του Τ.Σ.Μ.Ε.Δ.Ε. ή υπό μορφής εγγυητικής επιστολής αναγνωρισμένης Τράπεζας που λειτουργεί στην Ελλάδα.

Η εγγυητική επιστολή τραπέζης θα πρέπει απαραίτητα να αναφέρει και τα

ακόλουθα :

1) Την ημερομηνία έκδοσης.

2) Τον εκδότη.

3) Τη Δ.Ε.Υ.Α. Μαλεβιζίου προς την οποία θα απευθύνεται.

4) Τον αριθμό της εγγύησης.

5) Το ποσοστό που καλύπτει η εγγύηση.

Την πλήρη επωνυμία και την διεύθυνση του διαγωνιζόμενου υπέρ του οποίου εκδίδεται η εγγύηση.

6) Το τίτλο του έργου και την ημερομηνία της δημοπρασίας.

7) Ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και διηζήσεως.

8) Ότι το ποσόν της εγγύησης τηρείται στη διάθεσή της Δ.Ε.Υ.Α.Μ. και ότι θα καταβληθεί ολικά ή μερικά χωρίς καμία από μέρος του εκδότη αντίρρηση ή ένσταση και χωρίς να ερευνηθεί το βάσιμο ή μη  
της απαίτησης, μέσα σε (5) ημέρες από την απλή έγγραφη ειδοποίηση.

9) Ότι σε περίπτωση κατάπτωσης της εγγύησης, το ποσό της κατάπτωσης υπόκειται σε πάγιο τέλος χαρτόσημου.

10) Την ημερομηνία λήξης της ισχύος της εγγύησης.

11) Ότι ο εκδότης της εγγύησης υποχρεούται να προβεί στην παράταση της ισχύος της, ύστερα από απλό έγγραφο της Δ.Ε.Υ.Α. Μαλεβιζίου. Το σχετικό αίτημα πρέπει να γίνει πριν από την ημερομηνία λήξης της εγγύησης.

Προσφορές χωρίς εγγύηση ή χωρίς να αναφέρει τα ανωτέρω η εγγύηση,  
απορρίπτονται ως απαράδεκτες και δεν λαμβάνονται υπόψη.

Οι εγγυήσεις των λοιπών διαγωνιζόμενων που θα λάβουν μέρος στον διαγωνισμό, επιστρέφονται μέσα σε πέντε (5) ημέρες από την ημερομηνία ανακοίνωσης της κατακύρωσης. Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

**ΑΡΘΡΟ 9ο Υπογραφή σύμβασης**

Ο τελευταίος πλειοδότης υποχρεούται μέσα σε δέκα (10) ημέρες από την  
κοινοποίηση, με απόδειξη, της κατακυρωτικής απόφασης και πριν την παράδοση των προς εκποίηση ειδών να καταβάλλει ολόκληρο το προσφερόμενο από αυτόν ποσό στο ταμείο της ΔΕΥΑΜ. Εάν αυτός δεν προσέλθει μέσα στην ανωτέρω προθεσμία να υπογράψει τη σύμβαση, η Επιχείρηση διενεργεί επανάληψη του πλειστηριασμού, ως άρθρο 6 του Π.Δ. 270/1981.

**ΑΡΘΡΟ 10ο Τιμές - Κρατήσεις**

Το ποσοστό θα είναι ενιαίο για το σύνολο των εκποιούμενων υλικών και το τίμημα που θα καταβληθεί θα είναι σε ευρώ (€) και η παραλαβή θα γίνει ως ορίζεται στο άρθρο 5 και στο άρθρο 12 της Διακήρυξης.

Ο Πλειοδότης βαρύνεται με τις δαπάνες δημοσίευσης της περίληψης της διακήρυξης στον τύπο και υπόκειται στις νόμιμες κρατήσεις.

**ΑΡΘΡΟ 11ο Ενστάσεις**

Ενστάσεις κατά της συμμετοχής στη δημοπρασία ή της νομιμότητας της διεξαγωγής αυτής, υποβάλλονται μόνο εγγράφως κατά τη διάρκεια του διαγωνισμού ή μέχρι και την επομένη της διεξαγωγής της δημοπρασίας εργάσιμης ημέρας ή της επομένης της ανακοίνωσης του αποτελέσματος στις περιπτώσεις εξέτασης και αξιολόγησης των προσφορών.

Οι ενστάσεις καταθέτονται στο πρωτόκολλο της Επιχείρησης και απευθύνονται προς τον Πρόεδρο της επιτροπής διενέργειας της δημοπρασίας.

Επισημαίνεται ότι ενστάσεις που υποβάλλονται διαφορετικά, δεν λαμβάνονται υπόψη.

Η απόφαση επί της ενστάσεως λαμβάνεται από το Δ.Σ της ΔΕΥΑΜ μετά από  
αντίστοιχη γνωμοδότηση της Επιτροπής.

**ΑΡΘΡΟ 12ο Τρόπος παραλαβής υλικού**

Ο Πλειοδότης θα πρέπει εντός δέκα ημερών από την ημέρα που ειδοποιηθεί από την Υπηρεσία να έχει παραλάβει το υλικό για το οποίο είναι πλειοδότης.

Ο Πλειοδότης υποχρεούται για κάθε φορτίο που θα παραλαμβάνει από οποιοδήποτε σημείο, να συνοδεύεται από τον υπεύθυνο της Υπηρεσίας και να εκδίδει το αντίστοιχο ζυγολόγιο.

**ΑΡΘΡΟ 13ο Διάρκεια προσφορών**

Η Προσφορά πλειοδοσίας θα έχει ισχύ έως το τέλος της διαδικασίας φόρτωσης και απομάκρυνσης όλων των εκποιούμενων υλικών και ολικής καταβολής του τιμήματος εκποίησης.

**ΑΡΘΡΟ 14ο Επανάληψη της δημοπρασίας**

Η δημοπρασία επαναλαμβάνεται όταν:

α) το αποτέλεσμα αυτής δεν εγκριθεί από το Δ.Σ της ΔΕΥΑΜ λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

β) μετά την κατακύρωση της δημοπρασίας, ο τελευταίος πλειοδότης αρνείται να υπογράψει τα πρακτικά εφαρμόζοντας κατά τα λοιπά το άρθρο 6 του Π.Δ. 270/1981.  
Η επαναληπτική δημοπρασία γνωστοποιείται με περιληπτική διακήρυξη και  
αναρτάται στην ιστοσελίδα της ΔΕΥΑ Μαλεβιζίου.

**ΑΡΘΡΟ 15ο Λήξη προσφορών - Δημοσίευση**

α) Οι αναλυτικοί όροι της Δημοπρασίας καθώς και η Περίληψη αυτής θα αναρτηθούν στην διαδικτυακή ιστοσελίδα της Δ.Ε.Υ.Α.Μ. (https://deya.malevizi.gov.gr).  
β) Περίληψη της διακήρυξης αυτής θα αναρτηθεί στη Διαύγεια, θα δημοσιευτεί σε μία εφημερίδα στον ημερήσιο τύπο. Τα έξοδα δημοσίευσης βαρύνουν τον τελευταίο πλειοδότη.

Επίσης θα αναρτηθεί στην ιστοσελίδα τoυ Δήμου Μαλεβιζίου (https://deya.malevizi.gov.gr) και θα τοιχοκολληθεί τουλάχιστον δέκα (10) ημέρες πριν από τη διενέργεια της δημοπρασίας με τοιχοκόλληση αντιγράφου στο πίνακα ανακοινώσεων της ΔΕΥΑΜ και του δημοτικού καταστήματος του Δήμου Μαλεβιζίου.

Πληροφορίες επί της διαδικασίας :

Δ/νση: Ελ. Βενιζέλου 115, 71414, Γάζι, Κρήτης.

Ε-mail : [deyagazi@otenet.gr](mailto:deyagazi@otenet.gr) και deyagmf@otenet.gr

Τηλέφωνο επικοινωνίας : 2810 824625 (εσωτ. 5).

Fax επικοινωνίας : 2810 822964.

Αρμόδιος υπάλληλος : κ. Φασουλάκης Μιχάλης.

Ο Πρόεδρος της ΔΕΥΑΜ

Λιαδάκης Αναστάσιος